OzLabs/hebrew-wiki-articles huggingface dataset:
טובל ושרץ בידו

טוֹבֵל וְשֶׁרֶץ בְּיָדוֹ הוא ביטוי הלכתי, המצוי במקורות חז"ל, המתאר אדם שמבקש לעשות תשובה, ולתקן את דרכיו - אך באותו הזמן ממשיך לעשות מעשה פסול.

חז"ל השתמשו בביטוי כדי להדגיש שהאדם צריך לעזוב את חטאיו לפני שהוא מקבל עליו תשובה ודרכי תיקון. בימינו מקובל ביטוי זה לתיאור אדם שמתאמץ במעשי טהרה וצדיקות, אבל לא נפטר לפני כן מהרגליו הרעים והמגונים או שתוך כדי קיום מעשה הטהרה או המצווה הוא עובר עברה בדרגה גבוהה יותר. לדוגמה קיום מצווה או מנהג שולי תוך כדי העלבת חברו בבחינת מצווה הבאה בעבירה.

משמעותו ההלכתית של הביטוי היא שאדם הנוגע באחד משמונת השרצים המוזכרים בתורה נחשב טמא, וכדי להיטהר עליו לטבול במקווה. ואולם אדם הטובל במקווה בעודו מחזיק במקור לטומאתו, ודאי שלא ייטהר. חז"ל המשילו את האחיזה בשרץ לאחיזה בחטא, ואת התשובה לטבילה במקווה.

== מקור ==
הביטוי מופיע לראשונה בתוספתא בהקשר של דיני תענית ותשובה, שבהם אין מועיל הצום והתפילה אם אין האדם גם מתכוון באמת לכך שברצונו בעזיבת החטא: 

מקור מאוחר יותר שבו מובא הביטוי הוא בתלמוד הבבלי, שם הוא מובא בהקשר דומה:

רש"י הסתמך על המדרש והשתמש בביטוי, כפי שהוא מוכר היום:

==שימושים בעברית המודרנית==
* פרקליטו של הקפטן הלאומי, משה סיני, דרש ש"הפועל תל אביב" תשחרר אותו בלא תמורה, בטענה: "אם הפועל תל אביב תקבל תמורה זה יהיה כמו "טובל ושרץ בידו", שכן, הפועל תל אביב הפרה הסכם".
* תחת הכותרת: "טובל ושרץ בידו" מתלונן קורא בפני מערכת מעריב על אגודת הסטודנטים של אוניברסיטת תל אביב, שהיא כביכול נלחמת נגד הפקעות מחירים בעוד שהיא עצמה העלתה מחירים בחוג לריקודי עם.
* בעיתון דבר, 1981, מופיע מאמר תחת הכותרת: "טובל ושרץ בידו" המאשים את ראש הממשלה, מנחם בגין בכך, שהוא מכנה את הקיבוצים מיליונרים ומתמקד בבריכות השחייה שלהם. האם אין הוא יודע, תוהה העיתון, שמאותן בריכות שחייה יוצאים טייסי הקרב וחיילי הקומנדו שהוא שולח להילחם במחבלים?

==ראו גם==
* מצווה הבאה בעבירה
* עבירה לשמה

== קישורים חיצוניים ==
* [http://www.safa-ivrit.org/expressions/tovel.php טובל ושרץ בידו], אתר מילון השפה העברית
* [http://www.daat.ac.il/encyclopedia/value.asp?id1=1305 טובל ושרץ בידו], אנציקלופדיית דעת
==הערות שוליים==

קטגוריה:אמרות חז"ל
קטגוריה:היטהרות
קטגוריה:ניבים וביטויים חז"ליים
כלב רועים

כלב רועים.
כלב רועים אל מול כבשים
כלב רועים מתאר תפקיד מסורתי שניתן למספר גזעי כלבים במשק הבית האנושי. המטלות הכללות בתפקיד זה מורכבות ומרובות: בנוסף לתפקיד הבסיסי שלהם לדאגה ושמירה על העדר מלוכד, עליהם אף להגן על העדר מפני שודדים וטורפים למיניהם כגון זאבים, וכן להיות בני לוויה במסעותיו הרבים והארוכים מחוץ לבית של הרועה.

== עבודת הרעייה ==
כלבי הרועים אשר נחשבים קלים לאילוף, מסוגלים אף להגיב לפקודה שניתנה מבעליהם ממרחק של חצי קילומטר. פקודות האילוף כוללות שריקות מיוחדות, תנועות ידיים ואף תנועות עיניים. 

תפקידי כלבי הרועים הם בעיקר כינוס העדר ושמירה עליו, שני תפקידים הדורשים תכונות שונות, ולכן נבחרים עבורם גזעי כלבים שונים.

=== כינוס העדר ===
התנהגות כלבי הרועים מתבססת בעצם על התנהגותם של אבות אבותיהם - הזאבים. כדי ללכוד את טרפו, משתמש הזאב בטכניקה של מארב, התגנבות ומרדף. כלבי הרועים מסתמכים למעשה על אותה הטכניקה למעט הבדל אחד קטן וחשוב ביותר - אי טריפת החיה הניצודה, או במקרה שלהם, העדר. במהלך הביות ופיתוח הגזע שם האדם "מעצור" בתהליך של פגיעת בעל החיים. 

רוב גזעי כלבי הרועים המשתמשים בטכניקת איסוף העדר הם כלבים בגודל קטן עד בינוני. על הכלבים להיות זריזים ביותר, וזאת כדי שיוכלו לכנס את העדר במהירות. 

כלב הרועים יכנס את העדר בשתי שיטות עיקריות:

# בעזרת המבט - בטכניקת כינוס זאת ידוע הבורדר קולי, אשר זוקף מבטו אל עבר עדר הכבשים. זקיפת מבט זו מספיקה כדי לגרום לעדר להיכנס לתוך המכלאה.
# רדיפת העדר - בטכניקת כינוס זאת ידוע הולש קורגי אשר מצליח לכנס את העדר בעזרת נשיכות ברגליהם של הכבשים. דוגמה נוספת היא כלב הצאן האנגלי העתיק, אשר משתמש בגודלו על-מנת לחסום את דרכו של העדר ובכך בעצם מכריח אותם להיכנס למכלאה.

=== שמירה על העדר ===
כלבי הרועים שתפקידם להגן על העדר הם כלבים גדולים ומסיביים אך עם זאת עדינים ביחסם אל העדר, ניתן לראות זאת בגזע הרועה ברגמסקו, גזע רחב ממדים, המכוסה פרווה עבה המגנה עליו מפני חיות מזיקות.

כלבי הרועים בדרך כלל דומים חיצונית לכבשים כדי לבלבל את הזאבים וגם כדי להשתלב בעדר. 

מלבד מהשתלבות הכלב מהבחינה החיצונית, דואג הרועה להשאיר את הכלבים מגיל צעיר מאוד עם עדר הכבשים, כך שהכלבים רואים את העדר כמשפחה, ואת עצמם כחלק ממנו. יתרה מכך, לעיתים קרובות משאירים המגדלים את העדר בלי השגחתם ועם שלושה כלבי רועים במרעה הפתוח, בידיעה שהכלבים יעשו כל שביכולתם כדי להגן על העדר.

==ראו גם==
* כלב
* גזעי כלבי רועים
* רועה צאן

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
סלבטורה סקילאצ'י

סלבטורה 'טוטו' סקילאצ'י (באיטלקית: Salvatore Schillaci; נולד ב-1 בדצמבר 1964) הוא כדורגלן עבר איטלקי. סקילאצ'י זכה בכדור הזהב ובנעל הזהב של מונדיאל 1990 לאחר שכבש בטורניר שישה שערים. אלו היו השערים היחידים שכבש לזכות נבחרת איטליה, למעט שער נוסף. הוא פרש מהנבחרת כשלזכותו שבעה שערים בשש עשרה הופעות.

הופעתו הראשונה בנבחרת הייתה ב-31 במרץ 1990 במשחק הניצחון של איטליה 1-0 מול נבחרת שווייץ בכדורגל.

סקילאצ'י שיחק בקבוצות מסינה, יובנטוס ואינטר מילאנו ובליגה היפנית לפני שפרש ב-1999.

==קישורים חיצוניים==

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני מסינה
קטגוריה:כדורגלני יובנטוס
קטגוריה:כדורגלני אינטר מילאנו
קטגוריה:כדורגלני ג'ובילו איוואטה
קטגוריה:כדורגלני נבחרת איטליה
קטגוריה:כדורגלני מונדיאל 1990
קטגוריה:איטלקים שנולדו ב-1964
קטגוריה:פלרמו: כדורגלנים
צמיד Livestrong

צמיד livestrong
צמיד Livestrong הוא צמיד צהוב שפותח על ידי חברת נייקי ורוכב האופניים שורד מחלת הסרטן לאנס ארמסטרונג בקיץ 2004. הצמיד הוא חלק מהתוכנית ללבישת צהוב, שמטרתה היא לגייס כסף לחולי סרטן ולעורר המודעות למחלה. הצמיד נמכר בחבילות של 10, 100 ו-1200 יחידות, במחיר של דולר אחד ליחידה, במטרה לאסוף חמישה מיליון דולר לקרן ארמסטרונג בשיתוף עם חברת נייק. הצבע הצהוב נבחר בגלל חשיבותו ברכיבת אופניים מקצועית, בעיקר "החולצה הצהובה" בטור דה פראנס, שאותה לובש המוביל במירוץ. הצמיד נהפך לפריט אופנתי, וענדו אותו צעירים רבים. במהלך 2004 יובא הצמיד לישראל ומכירותיו נחלו הצלחה רבה.

הצמיד נהיה פופולרי במיוחד בסוף הקיץ ומפורסמים רבים הופיעו איתו, ביניהם המועמד לנשיאות ארצות הברית ג'ון קרי, השחקן מאט דיימון ומספר אתלטים באולימפיאדת אתונה.

הצמידים עשויים מסיליקון, מוטבע עליהם המוטו "Live Strong". הצמידים נמכרים עד היום ונכון לעכשיו, נמכרו כ-80 מיליון צמידים. ההצלחה של הצמידים הובילה למכירת צמידים מזויפים שההכנסות ממכירתם הלכה לכיסי המזייפים ולא לתרומה למטרה שלשמה לכאורה הם נקנו. 

ההצלחה הובילה למספר רב של מיזמים דומים בהם נמכרים צמידים בצבעים שונים למען מטרות שונות, כמו צמיד אדום למאבק באיידס, צמיד ורוד עבור סרטן השד, צמיד כחול למען צער בעלי חיים, סיוע לנפגעי הצונאמי ועוד. כמו כן אירועי ספורט כגון אולימפיאדות, צעדות, וכדומה גם קבוצות מענפי ספורט שונים החלו להשתמש בצמידי סיליקון ממותגים.

עם הזמן צמידי סיליקון הפכו מאוד נפוצים, גופים עסקיים, מוסדות, וארגונים רבים אימצו את הרעיון לפרסם או לעורר מודעות לנושאים חשובים עבורם והחלו לרכוש צמידי סיליקון עם מסרים, דבר שהוביל להוזלה במחירו וכך הפכו הצמידים למוצר פרסום זול ויעיל.

==ראו גם==
* סרט מודעוּת

==קישורים חיצוניים==
* [https://web.archive.org/web/20050508082855/http://www.livestrong.org/livestrong/portal/ep/home.do האתר של LIVESTRONG]
* [https://web.archive.org/web/20050519080418/http://laf.org/ האתר של קרן ארמסטרונג]

קטגוריה:סרטן
Livestrong

pt:Pulseira Livestrong
מפציצנית מרעישה

מפציצנית מרעישה (שם מדעי: Brachynus crepitans) היא חיפושית ממשפחת הרצניתיים.

==מאפיינים==
אורכה בבגרות 8 מילימטרים. החיפושית נפוצה במרכז ודרום אירופה, כשבית הגידול הוא סלעי גיר וכן בין אבנים. צורת ההתפחות שלה היא גלגול מלא והיא ניזונה מחסרי חוליות קטנים.

שמה ניתן לה בשל דרך התגוננותה המיוחדת מפני תוקפיה. כאשר מתקרב אליה טורף כלשהו ונוגע בה, היא מפרישה נוזל חומצי ואדמדם שריחו הדוחה מתפשט בסביבה כענן אדים. הנוזל הוא תערובת של חומרים כימיים רעילים, המופרשים מבלוטות הנמצאות בקצה הבטן ואשר הטמפרטורה שלהם מסוגלת להגיע עד 100 מעלות צלזיוס. פליטת הנוזל מלווה בפיצוץ וגורמת לפגיעה צורבת בעור. החיפושית מכוונת את הנוזל אל התוקף וגורמת למנוסתו. כלפי יצור גדול היא ממשיכה להפריש ברצף את הנוזל עד אשר הוא משתכנע להסתלק. 

רגליה של המפציצנית חזקות וארוכות, ולכן היא מיטיבה לרוץ במרדף אחר טרפה, שאותו היא מגלה באמצעות מחושיה הארוכים. בתופסה את טרפה, לרוב מיני רמשים ותולעים, היא נושכת אותו בלסתותיה החזקות ומפרישה לגופו חומר הממיס את רקמותיו. אחרי כן היא מוצצת את לשדו ונוטשת את המעטה החיצוני. כנפי התעופה שלה מנוונות ולכן אינה מסוגלת לעוף. צבע כנפי החפייה הוא ירוק-כחלחל, והן משמשות לה כשריון מגן בהיותן מאוחות. שאר איברי הגוף צבעם חום-אדמדם.

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:רצניתיים
קטגוריה:אירופה: חרקים
קטגוריה:בעלי חיים שתוארו ב-1758
המנון בולגריה

מילה רודינו (בולגרית Мила родино - "מולדת יקרה") הוא ההמנון הלאומי של בולגריה. הוא נכתב והולחן בידי צבטאן טסבטאקוב ראדוסלאבוב כשזה יצא להילחם במלחמת סרביה-בולגריה ב־1885. השיר התקבל כהמנון ב־1964. הבית האחרון מושמט בדרך-כלל באירועים רשמיים.

בין השנים 1886 ל-1944 שימש השיר "המריצה גועש" ("Шуми Марица") כהמנונה הלאומי של בולגריה. לאחר מכן נעשה שימוש בשיר "הריעי, רפובליקה שלנו" ("Републико наша, здравей!") עד 1950, ומ-1950 עד 1964 היה השיר "בולגריה היקרה, ארץ הגיבורים" ("Българио мила, земя на герои") להמנון הלאומי של בולגריה.

==מילות השיר==
{| cellpadding="5" align="center"
|-
! תרגום לעברית !! תעתיק עברי !! בולגרית
|-
| <poem>בגאון פסגת הבלקן,
לרגלינו שטף הדנובה הכחולה,
מעל תראקיה השמש עולה מאירה,
מצרי פירין זוהרים בכחול.

פזמון:
הו, אדמת ארצנו,
ארצי היא גן עדן.
לנפלאותייך, יופייך,
המקסימים את עינינו.

לאינסוף הלוחמים שנהרגו,
לאנשינו האהובים,
אמא, תני לנו את הכוח,
את דרכם להמשיך.</poem>
|<poem>גוֹרְדָה סְטָרָה פְּלָנִינָה,
דוֹ נֵיי דוּנָבָה סִינֵיי,
סְלַאנְצֶה טְרָאקִיָה אוֹגְרְיָאבָה,
נַאד פִּירִינָה פּלָמֶנֵיי.

פְּרִיפֶּב:
מִילָה רוֹדִינוֹ,
טִי סִי זֶמֶן רַאי,
טְבוֹיְטָה יוּבּוֹסְט, טְבוֹיְטָה פְּרֶלֶסְט,
אַה, טֶה נְיָמַאט קְרַיי.

פַּאדְנָאָה בּוֹרְטְסִי וֵזְצֶ'ט
זָה נָרוֹדָה נַאשׁ לְיוּבִּים,
מַאיְקוֹ, דַאי נִי מַאזְ'קָה סִילָה
פַּאטְיָה אִים דָה פּרוֹדוֹלְזִ'ים.</poem>
| dir="ltr" | <poem>Горда Стара планина,
до ней Дунава синей,
слънце Тракия огрява,
над Пирина пламеней.

Припев:
Mила Родино,
ти си земен рай,
твойта хубост, твойта прелест,
ах, те нямат край.

Паднаха борци безчет
за народа наш любим,
майко, дай ни мъжка сила
пътя им да продължим.
</poem>
|}

==תמונות תיאורי נוף מהשיר==
<gallery widths="150px" heights="150px" perrow="4">
Image:Kom stara planina pano.jpg|בגאון פסגת הבלקן…
Image:Danube_at_belene.jpg|… לרגלינו שטף הדנובה הכחולה …
Image:Karandila2.jpg|… מעל תראקיה השמש עולה מאירה …
Image:Todorka peak red.jpg|… מצרי פירין זוהרים בכחול.
</gallery>

==ראו גם==

==קישורים חיצוניים==

קטגוריה:בולגריה: סמלים לאומיים
בולגריה, המנון
התפלגות גאומטרית

בתורת ההסתברות ובסטטיסטיקה, ההתפלגות הגאומטרית היא אחת משתי התפלגויות ההסתברות הבדידות הבאות:
*התפלגות ההסתברות של <math>X</math> – מספר ניסויי ברנולי הנדרשים עד להשגת הצלחה אחת. <math>X</math> נע בטווח <math>1,2,3,\dots</math>.
*התפלגות ההסתברות של <math>Y = X-1</math> – מספר הכשלונות בניסויי ברנולי לפני ההצלחה הראשונה. <math>Y</math> נע בטווח <math>0,1,2,\dots</math>.

כיצד נקבע מי משתי התפלגויות אלו מכונה ההתפלגות הגאומטרית הוא עניין של מוסכמה ונוחות, בהתאם להקשר.

אם ההסתברות להצלחה בכל ניסיון היא <math>p</math>, אז ההסתברות ש-<math>k</math> ניסיונות נדרשים עד להשגת ההצלחה הראשונה היא:

:<math>P(X = k) = (1-p)^{k-1}p</math>

בצורה דומה, ההסתברות שיהיו <math>k</math> כישלונות לפני ההצלחה הראשונה היא:
:<math>P(Y=k) = (1-p)^k p</math>

בשני המקרים, סדרת ההסתברויות היא סדרה גאומטרית, ומכאן שמה של ההסתברות.

לדוגמה, נניח כי קוביית משחק רגילה מוטלת שוב ושוב עד הפעם הראשונה בה מופיע המספר 1. התפלגות מספר זריקות הקוביה היא התפלגות גאומטרית עם הפרמטר <math>p = 1/6</math>.

==צורת ההתפלגות==
ככל ש<math>p</math> עולה, ההתפלגות נעשית מרוכזת יותר סביב הממוצע, עם פחות ערכים קיצוניים.
ככל ש<math>p</math> יורד, ההתפלגות נעשית מפוזרת ושטוחה יותר, עם ערכים קיצוניים יותר.

ככל ש<math>k</math> עולה, ההתפלגות הופכת מפוזרת יותר, עם ערכים קיצוניים יותר.
כאשר <math>k</math> יורד, ההתפלגות נעשית מרוכזת יותר סביב הממוצע, עם פחות ערכים קיצוניים.

כאשר <math>p</math> שואף לאפס ההתפלגות שואפת להתפלגות בינומית שלילית.
כאשר כאשר <math>p</math> שואף ל-1 ההתפלגות שואפת להתפלגות היחידה.

במקרה <math>k = 1</math> (כלומר, יש רק כישלון אחד לפני ההצלחה הראשונה) נקבל את ההתפלגות הבינומית השלילית עם <math>r = 1</math>.
==תכונות==

# חוסר זיכרון. לאחר <math>n</math> כישלונות הסיכוי להצלחה בניסיון ה-<math>n+m</math>, שווה לסיכוי להצלחה בניסיון ה-<math>m</math>: <math>P(X=n+m \mid X>n) = P(X=m)</math>.
# הסיכוי שההצלחה הראשונית תקרה לאחר n ניסיונות הוא הסתברות ל-<math>n</math> כישלונות רצופים: <math>P(X>n) = (1 - p)^{n} \,</math>.
# התוחלת והשונות של מספר הניסיונות עד להצלחה כולל: <math>E(X) = \frac{1}{p} \quad ; \quad \mbox{var}(X) = \frac{1-p}{p^2}</math>
# התוחלת והשונות של מספר הכשלונות עד להצלחה: <math>E(Y) = \frac{1-p}{p} \quad ; \quad \mbox{var}(Y) = \frac{1-p}{p^2}</math>
# מדגימה את מספר ניסויי ברנולי (כלומר, ניסויים עצמאיים עם שתי תוצאות אפשריות בלבד) הנדרשים כדי להשיג הצלחה בודדת.

==ראו גם==
*בעיית אוסף הקופונים

==קישורים חיצוניים==

* 

גאומטרית
אלן בוקסיץ'

אלן בוקסיץ (בקרואטית: Alen Bokšić; נולד ב-21 בינואר 1970 ביוגוסלביה) הוא כדורגלן עבר קרואטי.

בוקסיץ', שנולד בעיר מקארסקה, החל בקריירה המקצועית שלו במועדון הנוער של NK זמאי, מהעיר מקארסקה. בגיל 17 עבר בוקסיץ' למועדון הפאר הקרואטי היידוק ספליט. עם היידוק זכה בוקסיץ' בגביע היוגוסלבי ב-1987 ו-1991 ובסך הכל ערך 174 במדי המועדון הקרואטי, בהם כבש 60 שערים בסך הכל בכל המסגרות.

בגמר הגביע היוגוסלבי בשנת 1991, במשחק נגד הכוכב האדום בלגרד, הבקיע בוקסיץ' את השער היחיד לטובת היידוק, שער שהיה לבסוף לשער הניצחון ושהביא את הגביע לספליט. בעונה שלאחר מכן כבר עבר בוקסיץ' לקבוצה הצרפתית קאן אך בשל פציעות לא זכה לדקות משחק רבות ושיחק רק משחק אחד במהלך עונתו היחידה במועדון. בעונה שלאחר מכן עבר בוקסיץ' למועדון הפאר הצרפתי אולימפיק מרסיי והוביל אותו לאליפות בעונת 1993 כשהוא מוביל את טבלת המבקיעים בלה ליג עם 23 כיבושים וכן הוביל את קבוצתו לזכייה בליגת האלופות באותה העונה. בבחירות לשחקן העונה באירופה של עונת 1993 סיים בוקסיץ' רק במקום השני, כשמקדים אותו הכדורגלן האיטלקי רוברטו באג'ו.

לאחר תקופה קצרה זו בצרפת עבר בוקסיץ' לאיטליה לעונה אחת בלאציו ועוד עונה אחת ביובנטוס, עמה זכה באליפות האיטלקית בעונת 1997. לאחר שחזר ללאציו, הוא זכה עמה בגביע האיטלקי ב-1998, בגביע המחזיקות ב-1999 ובדאבל איטלקי (אליפות איטליה+הגביע האיטלקי) בעונת 2000. בעונת 2000 עבר בוקסיץ' לקבוצה האנגלית מידלסברו, בה שיחק שתי עונות, אך סבל מפציעות ולכן החליט לפרוש מכדורגל בשנת 2002.

==נבחרות יוגוסלביה וקרואטיה==
בגיל 20 זומן לראשונה בוקסיץ' לנבחרת יוגוסלביה בכדורגל לקראת מונדיאל 1990 אך המאמן, איביצה אוסים, העדיף את זלאטקו וויוביץ' ודארקו פאנצ'ב במקומו במיקום זה על המגרש ולכן לא זכה בוקסיץ' לדקת משחק אחת בטורניר זה. בנבחרת קרואטיה בכדורגל שיחק בוקסיץ' לאחר התפרקותה של יוגוסלביה והופיע עמה כבר ביורו 1996. בוקסיץ' החמיץ את משחקי מונדיאל 1998 בו סיימה נבחרתו, קרואטיה, במקום השלישי המפתיע. פציעתו גרמה לאכזבה בקרב העם הקרואטי, בשל העובדה ששילובו של בוקסיץ' עם חלוצה השני של נבחרת קרואטיה, דאבור שוקר, היה יוצר חוד אימתני שיכול היה לחדור הגנות רבות במהלך הטורניר. בוקסיץ' ערך לבסוף את הופעתו הראשונה במשחקי גביע העולם בכדורגל במונדיאל 2002.

לבוקסיץ' היו 40 הופעות במדי נבחרת קרואטיה, בהן כבש 10 שערים.

==קישורים חיצוניים==

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני היידוק ספליט
קטגוריה:כדורגלני קאן
קטגוריה:כדורגלני אולימפיק מרסיי
קטגוריה:כדורגלני לאציו
קטגוריה:כדורגלני יובנטוס
קטגוריה:כדורגלני מידלסברו
קטגוריה:כדורגלני נבחרת קרואטיה
קטגוריה:כדורגלני נבחרת יוגוסלביה
קטגוריה:כדורגלני מונדיאל 1990
קטגוריה:כדורגלני יורו 1996
קטגוריה:כדורגלני מונדיאל 2002
קטגוריה:קרואטים שנולדו ב-1970
סטן

סְטֵן (באנגלית: Sten) הוא תת-מקלע בריטי, שיצורו החל במלחמת העולם השנייה. בנוסף לבריטניה הוא יוצר בכמויות גדולות גם בקנדה ובישראל. הסטן הצטיין בפשטות ייצור ותפעול חסרת תקדים לזמנו.

==רקע==

הסטן נוצר כנשק קל, שאפשר לייצר אותו במהירות ובזול בתנאי החירום של מלחמת העולם השנייה. הבריטים היו זקוקים נואשות לנשק כזה, שניתן לצייד בו יחידות תומכות לחימה, יחידות מוצנחות וקצינים. בנוסף רצו הבריטים שהנשק יירה תחמושת בקוטר 9 מילימטר, על מנת לעשות שימוש בתחמושת שנלקחה שלל מהגרמנים.

==מאפייני הנשק==

הסטן היה תת-מקלע פשוט וזול. נאמר עליו שכדי לייצרו נדרשים רק צינור מתכת וקפיץ. פשטות זו הייתה היתרון והחיסרון הגדול ביותר של הסטן.
הסטן היה קטן וקל משקל יחסית לתקופה ונראה כמו קנה עם הדק וקת, ללא חלקי עץ או פלסטיק וללא עזרים כלשהם.

פשטות הייצור והמחיר הזול (ארבע לירות שטרלינג ליחידה) אפשרו לבריטים לייצר מיליוני סטנים. דגם סימן שלוש של הסטן היה ניתן לייצור ב-5 שעות עבודה בלבד. הדבר איפשר תיקונים בשדה, אלתורים, ואף ייצור מחתרתי על ידי הפרטיזנים במזרח אירופה. יתרון נוסף של הסטן היה ממדיו הקטנים, שחיבבו אותו על יחידות מיוחדות ומוצנחות.

על צד השלילה, הסטן היה נשק גרוע מבחינה טכנית: הוא נטה למעצורים רבים, בעיקר בשל מחסניות גרועות, לפליטת כדורים כאשר ספג חבטה, ולו הקלה ביותר ולאי דיוק ניכר.

יוצרו 5 דגמים של סטן, כאשר הראשון מורכב יחסית, השני יוצר בכמויות הגדולות ביותר, השלישי היה הפשוט ביותר, הרביעי היה דגם נסיוני, והחמישי כלל שינוי מזערי של החלפת קת המתכת לעץ.

לאורך שנות השימוש הבריטי, שנמשך עד שנות השישים, תוקנו חלק מהמגרעות.
התכנון הבסיסי נותר פשוט, עדות לתקופת החירום שבה יוצר הנשק. הסטן הוחלף בסטרלינג, שהיה שילוב של פשטות וייצור איכותי ואמין.

==יצור סטן בישראל (תמ"ת)==

בשנות הארבעים המאוחרות, כחלק מהכנות ההגנה לקראת לחימה כוללת בערביי ארץ ישראל, החלו היישוב היהודי וההגנה בהקמת תעשייה מחתרתית של ייצור נשק קל תחת אפו של המנדט הבריטי. הנשק שנבחר לייצור בהיקף רחב היה הסטן. הסיבה הייתה ברורה למדי - פשטות וקלות ייצור. בנוסף, קל היה "להסליק" את הסטן בגלל גודלו הקטן והפשטות שבפירוקו למספר חלקים. הסטן יוצר תחת השם תמ"ת - "תת מקלע תוצרת עבודה עברית". נשק זה גם יוצר ביוזמת מחתרת האצ"ל. כמה אלפי יחידות יוצרו בבתי מלאכה עבור הארגון משנת 1947 ועד ששולב הארגון בצה"ל.

לוחמי תש"ח מאוד לא אהבו את הסטן עקב מספר סיבות:
* הכלי לא היה אמין, לא תמיד פעל.
* לפעמים גרם לתאונות עקב פליטות כדורים.
* היה מאוד לא נוח לנשיאה על הגוף.

הסטנים יוצרו במספרים גדולים יחסית, ויוצרה במחתרת גם תחמושת 9 מ"מ עבורם, בעיקר במפעל סודי שנבנה בעומק של כ-8 מטרים מתחת לאדמה והופעל על ידי חברי קיבוץ מעגן מיכאל שישבו כהכשרה ליד העיר רחובות. אז נקרא המפעל "מכון איילון". כיום נקרא המקום "גבעת הקיבוצים". הסטן שימש את ההגנה ואת צה"ל עד אמצע שנות החמישים (כולל במלחמת העצמאות) עת הוחלף על ידי תת-מקלע העוזי] שפיתח עוזיאל גל.
סטן תוצרת תעשיית ארגון האצ"ל

== נתונים טכניים ==

תמ"ק סטן דגם 3:
*תחמושת - 9 מ"מ פרבלום
*משקל (ריק) - 3.18 ק"ג
*אורך כולל - 762 מילימטר
*אורך הקנה - 196 מילימטר
*קצב אש - 450 כדור בדקה
*הזנה - מחסנית חיצונית מתנתקת של 32 כדורים
*טווח מעשי מקסימלי - 70 מטר

==ראו גם==
* M1 תומפסון
* לנצ'סטר

==קישורים חיצוניים==

* יהודה לפידות, [http://www.daat.ac.il/daat/history/al/b2-2.htm על אימונים בתת-מקלע סטן, כולל תמונה]
* 

==הערות שוליים==

קטגוריה:תת-מקלעים
קטגוריה:נשק קל בריטי במלחמת העולם השנייה
קטגוריה:אמצעי לחימה במלחמת העצמאות
קטגוריה:נשק קל בריטי
רוז'ה מילה

אלבר רוז'ה מילה (בצרפתית: Roger Milla, נולד ב-20 במאי 1952) הוא כדורגלן עבר מקמרון. מילה הוא אחד השחקנים האפריקאים הראשונים שהתפרסמו בקנה מידה בינלאומי. בניגוד לרוב הכדורגלנים שזוכים לפרסום בשנות ה-20 לחייהם ופורשים בשנות ה-30 לחייהם, הוא התפרסם רק בגיל 38, גיל שעבור רוב שחקני הכדורגל הוא מספר שנים לאחר הפרישה.

== קריירה ==
מילה נולד בבירת קמרון, יאונדה, וגדל בעיר דאולה. הוא הצטרף לקבוצת כדורגל בפעם הראשונה בגיל 13, ובגיל 18 זכה באליפות קמרון הראשונה. ב-1976 קיבל את פרס כדורגלן השנה באפריקה.

ב-1977 הגיע לאירופה והצטרף למועדון הצרפתי ולנסיאן, אך שם תפקד כשחקן מחליף בלבד במשך שנתיים. ב-1979 הצטרף למונקו, שם דילג בין רשימת המחליפים לרשימת הפצועים. לבסוף הצטרף לאיי אס סנט אטיין ב-1984 ומשם עבר למונפלייה מ-1986 עד 1989.

בזמן ששיחק בצרפת הופיע מילה לראשונה בנבחרת קמרון ב-1978. מילה שיחק בנבחרת במונדיאל 1982, ופרש לראשונה מכדורגל בינלאומי ב-1987.

ב-1990 הוא קיבל שיחת טלפון מנשיא קמרון, שביקש ממנו לחזור מפרישתו ולהצטרף לנבחרת הקמרונית. הוא הסכים, ונסע לאיטליה להשתתף במונדיאל 1990.

מילה היה אחד מהכוכבים הגדולים של הטורניר. הוא כבש ארבעה שערים, שאותם חגג בריקוד מסביב לדגלי הקרן, ריקוד שהפך לפופולרי במגרשי הכדורגל מאז. שניים משערים היו בהארכה נגד קולומביה, מה שהביא את קמרון לרבע הגמר, המקום הגבוה ביותר שאליו הגיע נבחרת אפריקאית, עד להעפלתה של לחצי הגמר במונדיאל 2022.

מילה חזר למונדיאל 1994 בגיל 42. בארצות הברית, אך קמרון הודחה כבר בשלב הבתים. מילה כבש שער נגד רוסיה, ובכך שבר את השיא של עצמו, ככובש המבוגר ביותר בגביע העולם.

במרץ 2004, הוא נבחר על ידי פלה לאחד מ-125 שחקני הכדורגל החיים הטובים בעולם. כיום (2019) משמש מילה יושב הראש של "קרן רוז'ה מילה" לקידום הבריאות, החינוך והרווחה בקמרון. כמו כן הוא נוסע בעולם בשליחויות בלתי רשמיות, כשגריר נודד של ארצו.

באוגוסט 2017 ביקר מילה בישראל, שם נפגש עם לירן ג'רסי, מייסד עמותת "שער שוויון", המסייעת לילדים בסיכון דרך משחק הכדורגל. מילה התלהב מהרעיון, והקים מפעל דומה בקמרון. כיום (2019) משחקים בפרויקט בקמרון 200 ילדים בעשר קבוצות.

== קישורים חיצוניים ==

* 

==הערות שוליים==

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:יאונדה: כדורגלנים
קטגוריה:כדורגלני טונר יאונדה
קטגוריה:כדורגלני ואלנסיין
קטגוריה:כדורגלני מונקו
קטגוריה:כדורגלני בסטיה
קטגוריה:כדורגלני סנט אטיין
קטגוריה:כדורגלני מונפלייה
קטגוריה:זוכי פרס כדורגלן השנה באפריקה
קטגוריה:מקבלי אות לגיון הכבוד
קטגוריה:כדורגלני נבחרת קמרון
קטגוריה:כדורגלנים באולימפיאדת לוס אנג'לס (1984)
קטגוריה:כדורגלני מונדיאל 1990
קטגוריה:כדורגלני מונדיאל 1994
קטגוריה:ילידי 1952
המעורר

המעורר היה כתב עת ספרותי שייסדו וערכו יוסף חיים ברנר ור' בנימין בלונדון, בין השנים 1906–1907.

== היסטוריה == 
"המעורר" יצא כירחון, אבל בהמשך נתקל בקשיים והופעתו הקצרה לא הייתה סדירה. השפעתו על התפתחותה של הספרות העברית החדשה הייתה גדולה. ברנר, שנדד אז באירופה, למד באנגליה את מקצוע סידור הדפוס, ובירחון "המעורר" עשה הכול במו ידיו, למעט ייצור הנייר. כתב העת היה מבוסס על רשימת מנויים, חותמים, ונתקל בקשיים גדולים בהדפסה, בהפצה ובגבייה. החוברת הראשונה נדפסה בינואר 1906, והאחרונה בספטמבר 1907.

ב"המעורר" השתתפו כמעט כל היוצרים בעברית של ראשית המאה: דבורה בארון, זלמן שניאור, מיכה יוסף ברדיצ'בסקי, גרשון שופמן, דוד שמעונוביץ, יעקב פיכמן, דוד פרישמן, יעקב לרנר, הלל צייטלין, ורבים אחרים. ברנר עצמו פרסם בו סיפורים, מחזות, מאמרים וביקורות. הובאו בו גם תרגומים לעברית מיצירתם של הסופרים הידועים דאז, מוריס מטרלינק, אוסקר ויילד, לב שסטוב ואחרים.

שם כתב העת, "המעורר", הפך עם השנים למעין דגל וסיסמה לקבוצות ספרותיות שונות, הדוגלות בהתחדשות רוחנית מתוך מציאות משברית קשה. בעת שברנר ערך את "המעורר" בלונדון, ערך אלעזר רוקח את דער יודישע וועקער ("המעורר היהודי") בסטניסלבוב ובבוצ'אץ'. כתב עת שלישי בשם זה יצא לאור בניו יורק.

==קישורים חיצוניים==
* [http://hameorer.net/ המעורר און ליין: פרויקט הדיגיטליזציה]
* 
* [http://readingmachine.co.il/home/books/book_meorer_1 המעורר החדש, כתב עת שיוסד בימינו, בעריכת ארז שוויצר ודביר אינטרטור]
* 
* [http://benyehuda.org/brenner/el_haxotmim_vehakorim.html הקול הקורא לקוראי המעורר, של ברנר, בפרויקט בן יהודה]
* [http://benyehuda.org/bialik/taut.html ביקורת של ביאליק על המעורר ועל ברנר, בפרויקט בן יהודה]
* 
** Avi-ram Tzoreff, "[https://muse.jhu.edu/article/875644/pdf A Galician Yeshiva-Bohur and Two Cities: Hame'orer's Minority Report]", Prooftexts 39:3 (2022): 307-340.

קטגוריה:כתבי עת ספרותיים
קטגוריה:ספרות בעברית
קטגוריה:יוסף חיים ברנר
לבל 1886

לבל 1886 (בצרפתית: Fusil Mle 1886 M93) היה רובה בריחי תוצרת צרפת, ששימש את צבא צרפת מ-1886 עד 1916, עת הוחלף על ידי רובה הברתיה. הרובה זכה לפופולריות רבה ויוצרו ממנו כ-3.5 מיליון יחידות עד סוף שנת 1916.

== מפרט טכני ==
*קליבר - 8 מילימטר
*משקל (ריק) - 4.18 ק"ג
*אורך כולל - 1302 מילימטר
*אורך הקנה - 800 מילימטר
*קצב אש - 20 כדור בדקה
*הזנה - מחסנית פנימית של 8 כדורים
*טווח מעשי מקסימלי - 400 מטר

== הנשק ==
הלבל הוכנס לשימוש ב-1886, והיה הראשון מבין רובי הבריח המודרניים, ששירתו את צבאות אירופה בסוף המאה ה-19 ותחילת המאה העשרים. שלוש שנים לפני המאוזר K98, ועשר שנים לפני הלי אנפילד, היה הלבל רובה חדשני למדי. היה זה למעשה הרובה הבריחי מוזן המחסנית הפנימית הראשון שיוצר בכמויות גדולות. הוא גם היה הראשון שעשה שימוש באבק שרפה נטול עשן.

כדור 8 המילימטר של הלבל היה חזק מאוד ואפשר דיוק טוב. הנשק הצטיין גם באמינות גבוהה יחסית.

לנשק היה חיסרון קריטי אחד - אי זהירות בזמן הטענת שמונת כדורי ה-8 מ"מ הייתה עלולה לגרום לפיצוץ. חיסרון זה בנוסף לנחיתות מול המאוזר הגרמני המצוין הביאה להחלפת הרובה בשנת 1916. למרות הוצאתו משרות היחידות הסדירות, יחידות מילואים הפעילו אותו גם ב-1940 כאשר פלשו הגרמנים לצרפת.

==קישורים חיצוניים==

== הערות שוליים ==
קטגוריה:ערכים שבהם תבנית בריטניקה אינה מתאימה
קטגוריה:רובים בריחיים
קטגוריה:נשק קל במלחמת העולם הראשונה
קטגוריה:נשק קל צרפתי
קטגוריה:אמצעי לחימה צרפתיים במלחמת העולם הראשונה
יון דאל תומאסון

יון דאל תומאסון (בדנית: Jon Dahl Tomasson; נולד ב-29 באוגוסט 1976 בקופנהגן) הוא כדורגלן עבר דני ששיחק בעמדת החלוץ.

==קריירה==
הופעת הבכורה של תומאסון בנבחרת דנמרק הייתה במרץ 1997 מול נבחרת קרואטיה, ולמרות שהחמיץ את מונדיאל 1998, הוא שיחק ביורו 2000. הוא שיחק גם במונדיאל 2002 בו כבש ארבעה שערים וביורו 2004 בו כבש שלושה שערים והגיע לנבחרת האול-סטאר של הטורניר.

ב-7 ביוני 2011 הודיע תומאסון על פרישה בשל פציעה ברגלו במונדיאל 2010.

==קישורים חיצוניים==

קטגוריה:כדורגלנים דנים
קטגוריה:חלוצי כדורגל דנים
קטגוריה:קופנהגן: כדורגלנים
קטגוריה:כדורגלני הירנפיין
קטגוריה:כדורגלני ניוקאסל יונייטד
קטגוריה:כדורגלני פיינורד
קטגוריה:כדורגלני מילאן
קטגוריה:כדורגלני שטוטגרט
קטגוריה:כדורגלני ויאריאל
קטגוריה:כדורגלני נבחרת דנמרק
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני מונדיאל 2010
קטגוריה:קצרמר מאמני כדורגל
קטגוריה:מאמני כדורגל דנים
קטגוריה:מאמני רודה
קטגוריה:מאמני מאלמה
קטגוריה:מאמני בלקברן רוברס
קטגוריה:ספורטאים דנים באנגליה
קטגוריה:ספורטאים דנים באיטליה
קטגוריה:ספורטאים דנים בגרמניה
קטגוריה:ספורטאים דנים בספרד
קטגוריה:דנים שנולדו ב-1976
שם חיבה

שמות החיבה של המדינות המרכיבות את ארצות הברית, 1884
שם חיבה הוא שם שניתן לאדם על ידי בני משפחתו או ידידיו, בנוסף לשמו הרשמי, כדרך להבעת חיבה כלפיו. פעמים רבות ניתן שם החיבה לפעוטות, ולעיתים נפסק או מצטמצם השימוש בשם החיבה עם ההתבגרות. פעמים אחרות הופך שם חיבה לנחלת הכלל, עד כי האדם מזוהה בעיקר בשם החיבה שלו.

==מאפיינים==
שם חיבה הוא במרבית המקרים צורת הקטנה של השם הפרטי המקורי. כך, למשל, "ישראל" הופך ל"שרוליק", "אברהם" הופך ל"אבי" וכדומה. התופעה קיימת בשפות רבות. באנגלית, למשל, מקובל שם החיבה "ביל" למי ששמו הרשמי הוא "ויליאם", ו"בוב" ל"רוברט". ברוסית השם הנשי "יקטרינה", הופך לשם החיבה "קטיה" וזה הופך לשם החיבה "קטיושה".

לעיתים נוספת לשמו המקורי של האדם סיומת קצרה המביעה חיבה כלפיו כגון: דבירי, דבירוש, דבירצ'וק וכדומה (שימו לב ששתי הסיומות האחרונות באות משפות סלביות). 

לעיתים נגזר שם החיבה משם משפחתו של האדם. שם החיבה של וינסטון צ'רצ'יל היה "צ'רצ'י".

לעיתים נוצר שם החיבה בעקבות אירוע בולט כלשהו. לרחבעם זאבי ניתן שם החיבה "גנדי" לאחר שהגיע לחדר האוכל בבית הספר שבו התחנך, כשהוא קירח, יחף, ומגבת למותניו, הופעה שהזכירה לחבריו את המנהיג ההודי מהאטמה גנדי.

==שמות חיבה ידועים==
פוליטיקאים ישראלים אחדים, ששם החיבה שלהם הפך לנחלת הכלל, הפכו את שם החיבה לחלק משמם הרשמי. כך למשל אברהם בייגה שוחט, יוסף (טומי) לפיד, בנימין (ביבי) נתניהו, משה (בוגי) יעלון, יצחק (בוז'י) הרצוג. אחד המניעים לכך הוא לאפשר את הופעת שם החיבה בפרסומים רשמיים, כגון רשימת המועמדים לכנסת, שבהם נרשמים אנשים רק לפי שמם הרשמי המופיע במרשם האוכלוסין.

== ראו גם ==
* היפוקוריזם

==לקריאה נוספת==
* רוביק רוזנטל, "ביבי ובוגי, בייגה ואברום", בתוך חדוות הלשון - שיחות על העברית הישראלית, הוצאת עם עובד, 2004.
* רות בורשטיין (2010) "ציפורה לבני ושאולי מופז - על שמות חיבה בעברית בשישים שנות המדינה". העברית שפה חיה, כרך ה' (בעריכת רינה בן-שחר, גדעון טורי וניצה בן ארי. הקיבוץ המאוחד. עמ' 65-85.

==קישורים חיצוניים==

* 
* 
* 

*
חיבה
ru:Прозвище
לויס רויו

לויס רויו
לויס רויו (בספרדית: Luis Royo; נולד ב-20 במאי 1945) הוא צייר מצליח בסגנון הציור הפנטזי. עבודותיו היוו השראה ללהקות מטאל רבות. ציוריו התפרסמו בעיקר על גבי עטיפות של תקליטורים ועל עטיפות ספרים.

==קישורים חיצוניים==

* 

קטגוריה:ציירים ספרדים
קטגוריה:ציירי פנטזיה
קטגוריה:ספרדים שנולדו ב-1954
איוואן קורדובה

איוואן רמירו קורדובה ספולבדה (בספרדית: Ivan Ramiro Cordoba Sepulveda; נולד ב-11 באוגוסט 1976) הוא כדורגלן עבר קולומביאני ששיחק בעמדות הבלם והמגן. לזכותו של קורדובה 73 הופעות במדי קולומביה.

==קריירת מועדונים==
ב-1994 החל קורדובה את הקריירה שלו בדפורטיבו ריונגרו מהליגה השנייה בקולומביה. שנתיים לאחר מכן עבר לשחק באתלטיקו נסיונל. כבר בעונתו הראשונה הפגין קורדובה יכולת גבוהה, ובמקביל למד לתואר ראשון בהנדסה באוניברסיטת אנטיוקיה. ב-10 במאי 1997 הוא זומן למשחק ידידות של נבחרתו בניו יורק, וחודש אחד לאחר מכן נכלל בסגל הנבחרת לקראת טורניר קופה אמריקה 1997, בו פתח במשחק מול נבחרת קוסטה ריקה.

הוא עבר לשחק בסן לורנסו ב-1998. קורדובה לא שיחק היטב בעקבות מחויבויותיו לנבחרת, אך הצליח להתגבר על המכשולים המקצועיים והתבלט באימונים ובמשחקים בזכות מהירותו הגבוהה. בשלהי 1999 הודיע מאמן אינטר, מרצ'לו ליפי, כי הוא מעוניין שקורדובה יעבור למועדונו בפגרת החורף של ינואר 2000. גם ריאל מדריד הביעה בו התעניינות, אך הוא בחר להצטרף לאינטר תמורת סכום של 16 מיליון אירו. קורדובה שיחק היטב כבר בתחילת דרכו, ואף התמנה לממלא מקומו של חאבייר זאנטי בתפקיד קפטן הקבוצה. קורדובה זכה עם אינטר ב-5 אליפויות רצופות של הסרייה א' (2005/2006, 2006/2007, 2007/2008, 2008/2009, 2009/2010), 3 פעמים בקופה איטליה (2005, 2006, 2010) ו3 פעמים בסופרקאפ האיטלקי (2005, 2006, 2010).
בעונת 2009/10 השלים קורדובה זכייה בטרבל היסטורי עם אינטר, כששותף בעיקר כמחליף באותה עונה.

במאי 2012 הודיע קורדובה על פרישה ממשחק פעיל.

==נבחרת קולומביה==
קורדובה החל את דרכו בנבחרת קולומביה בקופה אמריקה 1997. כמו כן, נכלל קורדובה בסגל נבחרתו לטורניר מונדיאל 1998, אולם לא שותף בפועל בשום משחק, ונבחרתו הודחה בסיום שלב הבתים. הוא מונה לקפטן הנבחרת לאחר פרישתו של קרלוס ולדרמה ב-1998.

הוא הנהיג את נבחרתו בקופה אמריקה 1999, והבקיע את השער הראשון בניצחון 3 - 0 על נבחרת ארגנטינה בשלב הבתים. קולומביה העפילה לשמינית הגמר, שם הודחה על ידי נבחרת צ'ילה.

קורדובה נחל אכזבה במדי הנבחרת לאחר שלא הצליח להוביל אותה להצלחות בגביע הזהב בשנת 2000, ולהעפלה למונדיאל 2002 ומונדיאל 2006.

הישגו הטוב ביותר בנבחרת היה הזכייה בקופה אמריקה 2001, שנערך בקולומביה. בדקה ה-65 במשחק הגמר נבעט הכדור לכיוון השער של ארגנטינה, וקורדובה הצליח לזנק ולהבקיע בנגיחה את השער היחיד במשחק.

הוא השתתף בגביע הקונפדרציות 2003, שנערך בצרפת, והוביל את קולומביה למקום הרביעי. במשחק חצי הגמר מול נבחרת קמרון התמוטט לידו הקמרוני מארק ויויאן פו. קורדובה ניסה לבצע בו החייאה, אך פו מת לבסוף בבית החולים.

קורדובה הוביל את נבחרתו גם בקופה אמריקה 2007 שנערך בוונצואלה. קולומביה הפסידה לארגנטינה, והודחה בתום שלב הבתים. ביחד עם מאריו ז'פס הוא מתח ביקורת על מאמן הנבחרת והודיע כי אין בכוונתו לשחק בה עד שהוא יתפטר מתפקידו.

==קישורים חיצוניים==

* [http://www.inter.it/aas/squadra/player1?codgioc=G0690&L=en&stagione=2005/06 פרופיל] באתר הרשמי של אינטר

==הערות שוליים==

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:מגני כדורגל קולומביאנים
קטגוריה:כדורגלני אתלטיקו נסיונל
קטגוריה:כדורגלני סן לורנסו
קטגוריה:כדורגלני אינטר מילאנו
קטגוריה:כדורגלני נבחרת קולומביה
קטגוריה:מדיין: כדורגלנים
קטגוריה:כדורגלני קופה אמריקה 1997
קטגוריה:כדורגלני מונדיאל 1998
קטגוריה:כדורגלני קופה אמריקה 1999
קטגוריה:כדורגלני קופה אמריקה 2001
קטגוריה:כדורגלני גביע הקונפדרציות 2003
קטגוריה:כדורגלני קופה אמריקה 2007
קטגוריה:קולומביאנים שנולדו ב-1976
ז'אק קוסטו

ז'אק-איב קוסטו (בצרפתית: Jacques-Yves Cousteau;
11 ביוני 1910 – 25 ביוני 1997) היה אקולוג וחוקר ים. נחשב לאבי הצלילה המודרנית והצילום התת-מימי. הוא היה חבר באקדמיה הצרפתית, אליה התקבל ב-1989.

==ביוגרפיה==
קוסטו נולד בסן-אנדרה דה-קובזק שבצרפת לדניאל ואליזבת קוסטו, נפטר בפריז. היה ידוע גם כקפטן קוסטו.

המצאתו העיקרית היא מערכת נשימה פתוחה (Aqua-Lung). בשנות העשרים והשלושים של המאה ה-20 ערך קוסטו ניסויים בצלילה במים רדודים בעזרת מסכות ושנורקל. הוא וחבריו פיתחו את מכל הצלילה הראשון שאפשר לצולל לצלול לעומק מבלי שנאלץ להיות מחובר בצינור אל ספינה שמעל ואפשר לצולל חופש רב יותר. קוסטו הפיק גם סדרות טלוויזיה בנות כמה עשרות פרקים על העולם התת-ימי.

ב-1976 חפר בספינה הטרופה מאנטיקיתרה שהתגלתה לראשונה ב-1900. הוא העלה באמצעות צוללת בתיסקף ממצאים מהספינה.

ב-1985 העניק לו נשיא ארצות הברית, רונלד רייגן את מדליית החירות הנשיאותית, שהיה (ועודנו) עיטור הכבוד האזרחי הגבוה ביותר של ארצות הברית. קוסטו זכה בעיטורים נוספים בצרפת, ביניהם אות לגיון הכבוד.

== ספרו בעברית ==
עולם הדממה, עם פרדריק דימא, תרגם מצרפתית: שמואל גילאי, בהוצאת הדר. 

==קישורים חיצוניים==

* 
* 
* 

קטגוריה:צלמים צרפתים
קטגוריה:ממציאים צרפתים
קטגוריה:צוללים
קטגוריה:מקבלי מדליית החירות הנשיאותית
קטגוריה:מקבלי אות לגיון הכבוד
קטגוריה:מעוטרי צלב המלחמה
קטגוריה:אוקיינוגרפים
קטגוריה:חברי האקדמיה הצרפתית
קטגוריה:ימאי הצי הצרפתי
קטגוריה:מסדר אוסטרליה: עמיתים
קטגוריה:זוכי פרס אמי הבין-לאומי: מייסדים
קטגוריה:צרפתים שנולדו ב-1910
קטגוריה:צרפתים שנפטרו ב-1997
עושה מעשה זמרי ומבקש שכר כפינחס

עושה מעשה זִמְרִי ומבקש שכר כְּפִינְחָס הוא ביטוי המתאר אדם העושה מעשה נקלה אך מתהדר כאילו עשה מעשה נעלה. 

== מקור הביטוי ==

מקור הביטוי בסיפור המופיע בתורה, שם מסופר על זמרי בן סלוא, נשיא בית אב בשבט שמעון שבא על הנסיכה המדיינית כזבי בת צור בהתרסה, "לעיני משה ולעיני כל עדת ישראל" וגרם לעונש המגפה שבה נהרגו עשרים וארבעה אלף מבני ישראל, עד שבא פינחס בן אלעזר בן אהרן הכהן, הרג את זמרי ואת המדיינית, ובכך עצר את המגפה.

== הסבר הביטוי ==
מעשהו של פינחס נחשב על פי פשוטו של המקרא למעשה גבורה עילאי, ואף לקידוש השם (התלמוד מתייחס למעשה באופן מורכב יותר, וממקד את ההצדקות ההלכתיות להרג), על כך קיבל שכרו לשמש מכאן ולהבא בכהונה, ועל פי התרגום יונתן בן עוזיאל והזוהר אף זכה לשכר שלא ימות לעולם ויהפך למלאך, והוא אף יבוא לבשר על הגאולה. 

לעומתו נחשב מעשהו של זמרי למעשה של טומאה, ועונשו נחשב למוצדק על ידי חכמי התורה, אף שלא הייתה קיימת הלכה מפורשת שמתוכה היו יכולים להעמידו לדין, אלא רק הלכה שבעל-פה, על פיה הבועל ארמית (גויה) - קנאים פוגעים בו.

לראשונה מופיע הביטוי בדבריו האחרונים של אלכסנדר ינאי אל אשתו שלומציון המלכה, כפי שמצטט אותם התלמוד הבבלי. בתקופה האחרונה לשלטונו לחם אלכסנדר ינאי, מגדולי המלכים לבית חשמונאי, כנגד סיעת הפרושים, ואף הרג רבים מהם. 

בימיו האחרונים הבין אלכסנדר ינאי כי שגה, וראה שאשתו שלומציון מקרבת אליה דווקא את הפרושים שבהם נלחם, ומרחיקה את בעלי בריתו הצדוקים. צוואתו לה הייתה: .

==מקורות נוספים למעשה זמרי==
*מדרש תנחומא ויחי סימן י'
* 
*

==קישורים חיצוניים==

==הערות שוליים==

קטגוריה:אמרות חז"ל
קטגוריה:פרשת פינחס
צ'ארלס סובראג'

הוטצ'אנד באונאני גורומוך שארל סובראג (בצרפתית: Hotchand Bhaonani Gurumukh Charles Sobhraj; נולד ב-6 באפריל 1944) שנודע בכינוי רוצח הביקיני הוא רוצח סדרתי שפעל בעיקר בשנות ה-70 של המאה ה-20 בתאילנד, הודו ונפאל.

== חייו ==
שארל סובראג' נולד בווייטנאם וגדל בצרפת.

בשנים 1975-1977 הוא הסתובב בתאילנד, הודו ונפאל וחיפש תיירים מערביים. הוא נהג להציג עצמו כסוחר באבני חן יקרות וכך פיתה צעירים מערביים להגיע לדירתו. שם, בעזרת שותפתו הקנדית (שהייתה בעלת ידע ברוקחות) ועם עוד פושע הודי, סימם אותם וגרם להם לחלות. לאחר שרצח את קורבנותיו נהג להציתם, ולאמץ לעצמו את זהותם תוך זיוף דרכוניהם, דבר שהקשה על החוקרים לאתרו. קורבנותיו היו ממדינות שונות באירופה, אחד מהם היה סטודנט ישראלי בשם אבוני ג'ייקוב.

לאחר מצוד נרחב שניהל אחריו האינטרפול נתפס סובראג' בהודו ונידון ל-12 שנות מאסר. שותפתו, מארי אנדרה לקלר, נאסרה יחד עימו ונידונה ל-8 שנות מאסר על חלקה בפשעים (היא מתה ב-1984 מסרטן). לאחר 10 שנים בכלא ההודי ברח סובראג' מהכלא, תוך כדי שסימם את הסוהרים בעזרת סוכריות שהכילו סם הרדמה. לאחר זמן מה נתפס שוב ונשפט לעשר שנות מאסר נוספות בגלל הבריחה. ממשלת הודו סירבה להסגירו לתאילנד כל עוד לא סיים לרצות את מלוא עונשו, ולכן סובראג' מעולם לא נשפט על פשעיו בתאילנד, כי בעת שחרורו חלה עליהם התיישנות.

לאחר שחרורו ביקר סובראג' בצרפת, אולם כששב לנפאל נעצר, נשפט ונידון למאסר עולם<ref>בנפאל, מאסר עולם אורך 20 שנה</ref>.

ב-2021 יצאה סדרת הטלוויזיה הבריטית הנחש, המבוססת על הפשעים שביצע סובראג'.

ב-24 בדצמבר 2022 שוחרר סובראג' מהכלא הנפאלי, שנה לפני מועד השחרור המתוכנן, לאחר שריצה 19 שנה, בעקבות התנהגות טובה ומצבו הבריאותי.

==ראו גם==
* המרטש מאטלנטה
* המפלצת מפירנצה

== הערות שוליים ==

קטגוריה:רוצחים סדרתיים צרפתים
קטגוריה:מורשעים ברצח
קטגוריה:רוצחים בעלי כינויים
קטגוריה:צרפתים שנולדו ב-1944
קטגוריה:רוצחים סדרתיים
קטגוריה:פשע בהודו
קטגוריה:פשע בתאילנד
כרוב

כרוב (כרוב הגינה, Brassica oleracea capitata; מיוונית: Κραμβη, 'קְרָאמְבֶּה') הוא אגד עגלגל וצפוף של עלי צמח 'כרוב הגינה' ממשפחת המצליבים המשמש כירק מאכל נפוץ. הכרוב מופיע במגוון צבעים וצורות, כשהנפוצים מתוכם הם הכרוב הלבן, שצבעו נוטה לירוק בהיר, והכרוב הסגול שמכונה לעיתים קרובות "כרוב אדום". שני המופעים קרובים זה לזה בטעמם (עיטן/היטן). 

הכרוב ניתן לאכילה כשהוא נא, מבושל או כבוש. מן הכרוב ניתן גם להפיק מיץ הנסחט מן העלים ומשמש מקור תזונה. הכרוב מכיל ויטמינים רבים, במיוחד ויטמין C וויטמין K. 

הכרוב נחשב במשך אלפי שנים כירק בסיסי במטבחים באזורי האקלים הממוזג ברחבי אירואסיה, מהמטבחים של מזרח אסיה ועד לאלו של מערב אירופה. היות שהכרוב משתמר היטב לאורך זמן, השימוש בו היה פופולרי במיוחד בתקופות החורף. כך למשל מנה יומית של כרוב כבוש מנעה מחלות מימאים בתקופת ההפלגות הארוכות של ספינות המפרש. גם בסין האכילו בכרוב את מיליוני הפועלים שבנו את החומה הסינית.

מלבד הכרוב, זנים נוספים של המין Brassica oleracea הם כרובית, ברוקולי, כרוב הקלח וכרוב ניצנים.

כרוב סיני, למרות הדמיון בשמו, שייך למין אחר (Brassica rapa) במשפחת המצליבים, אליו משתייכת גם הלפת.

==גידול==
שני סוגים של זני כרוב משמשים בחקלאות:
* זנים מבכירים אשר מבשילים תוך 50 יום. הזנים המבכירים הם בעלי ראשים קטנים וחיי מדף קצרים ועל כן מיועדים לצריכה מיידית.
* זנים מאפליים אשר מבשילים תוך 80 ימים ויש להם ראשים גדולים. זנים אלו מחזיקים זמן רב ושמשו כירק שכיח בחורף עוד לפני המצאת המקרר.

הזמן מזריעה לקטיף תלוי במזג האוויר ובזן. בניסוי על 22 זנים שנערך באוהיו נמצאו זמנים מזריעה לקטיף שנעו בין 62–112 ימים.

את הכרוב ניתן להנביט קודם בחממה או לזרוע מיידית בגינה. הצמח זקוק לקור יחסי ועל כן עונות גידול באביב ובסתיו מצליחות יותר מגידולים של אמצע הקיץ.

==שימוש בכרוב שלא למאכל ==
ניתן להשתמש במיץ כרוב אדום כאינדיקטור pH בניסויי מדע המתאימים לילדים. הצבען האדום אנתוציאנין משנה את צבעו בהתאם לחומציות של התמיסה שבה הוא מעורב. הכנת האינדיקטור נעשית באמצעות הרתחת כרוב אדום קצוץ עם מים עד לכיסויו במשך כ-10 דקות על אש נמוכה.

שימוש מקובל נוסף בעלי כרוב הוא לטיפול בגודש בשדיים.

== גלריית תמונות ==
<gallery>
כרוב סגול.jpg|מבט מקרוב על חתך רוחב ב'כרוב אדום'
כרוב.JPG|דוכן 'כרוב לבן' בשוק
כרוב אדום.JPG|כרוב סגול
</gallery>

==קישורים חיצוניים==

* [http://www.nutritiondata.com/facts-B00001-01c20cF.html מידע תזונתי לכוס של כרוב קצוץ] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:מצליבים
קטגוריה:ירקות
הידרה חומה

הידרה חומה (שם מדעי: Hydra oligactis ; בעבר: Hydra fusca) היא מין של הידרה בעלת צבע צהוב או חום בהיר. להידרה החומה כמעט תמיד בין 6-10 זרועות מסביב לפה. הפריטים הגדולים של ההידרה החומה מגיעים ל-7-8 מ"מ, וליותר מכך כאשר היא מקטינה את קוטרה כדי להתארך. זרועותיה יכולות להגיע לאורך של כ-6-7 מילימטר מקצה גופה, בתהליך של התארכות תוך צמצום עובין לעובי שערה. במקרה של סכנה ההידרה החומה מתקצרת, תוך התעבות קוטרה, לאורך של כ-2 מילימטר. עונת הרבייה של ההידרה החומה היא בחודשים אוקטובר-נובמבר.

אצל ההידרה החומה הזכרים והנקבות הם יצורים נפרדים. ההידרה החומה מתרבה היטב בטמפרטורה של 8-10 מעלות צלזיוס, וכמעט ואינה מתרבה בטמפרטורת החדר.

==קישורים חיצוניים==

== הערות שוליים ==

קטגוריה:טקסונים שתוארו בידי פטר סימון פאלאס
קטגוריה:הידרתים
קטגוריה:בעלי חיים שתוארו ב-1766
תוכנית פהד

תוכנית פהד, תוכנית להסדר מדיני במזרח התיכון שהוצעה ב-7 באוגוסט 1981 על ידי נסיך הכתר הסעודי, לימים פהד מלך ערב הסעודית.
התוכנית כללה את שמונה הנקודות הבאות:
# נסיגה מלאה של ישראל מכל השטחים שכבשה ב-1967 לרבות "ירושלים הערבית".
# הכרה בזכות השיבה של הפלסטינים ותשלום פיצויים למי מהם שלא יהיו מעוניינים לנצל זכות זו.
# מדינה פלסטינית עצמאית שבירתה ירושלים.
# פירוק כל ההתנחלויות שהוקמו בשטחים האמורים לעיל.
# חופש פולחן למאמיני כל הדתות במקומות הקדושים.
# תקופת מעבר, בת לא יותר ממספר חודשים, בה יהיו נתונות יהודה ושומרון ורצועת עזה תחת חסות האו"ם.
# זכותן של כל המדינות באזור לחיות בו בשלום.
# האומות המאוחדות או מדינות החברות בארגון יערבו לביצוע התוכנית.

התוכנית אומצה על ידי הליגה הערבית בוועידה שנערכה בפאס בסוף 1982, אך לא בלי תוספות משמעותיות: הכרה באש"ף כמייצג הלגיטימי והבלעדי של הפלסטינים ובזכותם להגדרה עצמית. יוזמה זו נדחתה על ידי ישראל אשר הטילה ספק בכנות נכונותם של הסעודים להכיר בה ומצידה לא נטתה בזמן ההוא להכיר באש"ף ובזכות השיבה.

מה שבולט בהיעדרו מהתוכנית, בשתי הגרסאות, היא הסדרת היחסים בין מדינות ערב וישראל. עם זאת, עצם הנכונות להכיר בקיומה ולחיות עימה בשלום היוותה התקדמות ביחס לשלושת הלאווים של ועידת חרטום ב-1967.

==ראו גם==
* יוזמת השלום הערבית, 2002

==קישורים חיצוניים==
*[http://www.knesset.gov.il/process/docs/fahd.htm תוכנית פהד] באתר הכנסת 
*[https://web.archive.org/web/20070310222721/http://domino.un.org/UNISPAL.NSF/0/5fb09709f4050b8985256ced007390d8?OpenDocument תוכנית פהד] באתר UNISPAL (מערכת המידע של האו"ם בנושא פלסטין).
* [https://web.archive.org/web/20060813120533/http://domino.un.org/UNISPAL.NSF/be65b75f931fa995052567270057d45e/a65756251b75f6ad852562810074e5f4!OpenDocument מכתב] שנמסר לאו"ם על ידי מרוקו, המסכם את עמדת וועידת פאס. (UNISPAL).

קטגוריה:יוזמות שלום לסכסוך הישראלי-פלסטיני
קטגוריה:הצעות לפתרון הסכסוך הישראלי-פלסטיני
קטגוריה:יחסי ישראל – ערב הסעודית
קטגוריה:1981 בפוליטיקה
טאפס

מבחר מנות טאפס במסעדה בטולדו
טאפס הוא כינוי למנות קטנות המוגשות בספרד באופן מסורתי כחטיף לצד כוס יין או בירה, לרוב לפנות ערב, כמתאבנים.

"טאפס בר" משמש בספרד למפגשים של חברים, בשעות שלאחר העבודה, לשתית משקה אלכוהולי כמו בירה או יין.

משמעות המילה Tapa היא "מכסה". במקור נהגו להניח פיסת קלף או צלוחית על כוסות משקה, כדי למנוע מזבובים לצלול לתוכו, ועם הזמן השתרש המנהג להניח על המכסה פיסת מזון קטנה. המילה "טאפס", היא ברבים ומציינת כמה מנות. ביחיד יש לומר "טאפה". דוברי העברית משתמשים במילה "טאפס" באופן שגוי גם ביחיד.

מנות טאפס מכילות בדרך כלל ירקות כמו זיתים, מגוון סוגי נקניקים, פיסת גבינה, דגים כבושים או פירות ים. במטבח הבסקי מנת הטאפה מהודקת לפרוסת לחם זעירה בעזרת קיסם שיניים ומכונה "פינצ'ו".

==מנות טאפס==
<gallery>
קובץ:Tapa de jamón con caña.jpg|טאפה חאמון על לחם
קובץ:Pimientos de Padrón Madrid 2010 0709.jpg|טאפה פלפלים ירוקים במדריד
קובץ:Plato de jamón, pan con tomate, vino y cerveza.jpg|טאפה חאמון
קובץ:Tapas Barcelona.jpg|מגוון סוגי טאפס לרבות פירות ים ובייקון, בברצלונה
קובץ:Small sardine fillets at Los Boliches at Fuengirola.jpg|טאפה סרדינים
קובץ:Tapas (by Awersowy).jpg|מגוון מנות טאפאס בברצלונה
קובץ:Comida_en_Gran_Canaria.jpg|מבחר טאפס, כולל טבעות קלמארי מטוגנות - מנה אופיינית
</gallery>

==קישורים חיצוניים==

* 
* 
* 

קטגוריה:המטבח הספרדי
קטגוריה:המטבח הקטלוני
קטגוריה:מתאבנים
גלאזגו

גלאזגו (באנגלית: Glasgow, בסקוטית: Glesga, בגאלית סקוטית: Glaschu) היא העיר המאוכלסת ביותר בסקוטלנד והעיר השלישית המאוכלסת ביותר בבריטניה, אחרי לונדון וברמינגהאם.

אוכלוסייתה הנוכחית של גלאזגו קטנה פי שניים מאוכלוסייתה בשנות ה-60 של המאה ה-20 עקב שינויים בהגדרת גבולות העיר ונדידה של אוכלוסייה לפרברים. בעשורים האחרונים חלה התחדשות ופריחה בגלאזגו, וכיום היא נחשבת לעיר דינמית שהשילה מעליה את רוב תדמיתה האפורה. העיר נבחרה כבירת התרבות של אירופה לשנת 1990.

== היסטוריה ==

== גאוגרפיה ==

==ספורט==
בתחום הכדורגל, העיר מוכרת בעיקר בזכות שתי קבוצות ליגת העל הסקוטית: גלאזגו ריינג'רס, המשחקת את משחקייה הביתיים באצטדיון אייברוקס ומזוהה עם הפרוטסטנטים, וסלטיק, המשחקת את משחקיה הביתיים באצטדיון סלטיק פארק ומזוהה עם הקתולים. הדרבי של גלאזגו, בין הריינג'רס וסלטיק, נחשב לאחד ממשחקי הדרבי המפורסמים והטעונים בעולם. בעיר נמצא גם אצטדיון האמפדן פארק, שהוא מגרשה הביתי של נבחרת סקוטלנד בכדורגל ושל קבוצת קווינס פארק מהליגה השלישית.

בשנת 2014 אירחה העיר את משחקי חבר העמים הבריטי, וב-2015 אירחה העיר את אליפות העולם בהתעמלות מכשירים.

==קתדרלות==
בגלאזגו 4 קתדרלות, לזרמים השונים. הקתדרלות הן קתדרלת מנגו הקדוש של הכנסייה הסקוטית, קתדרלת אנדרו הקדוש של הכנסייה הרומית-קתולית, קתדרלת מריה הקדושה של הכנסייה הסקוטית האפסיקופלית וקתדרלת לוקאס הקדוש של הכנסייה האורתודוקסית היוונית.

==יהדות גלאזגו==
הקהילה היהודית בגלאזגו מונה כמה אלפי יהודים, והם מחזיקים כמה בתי כנסת, כולל שתי חנויות מכולת כשרות, מסעדה וכן סניפים של שלוש תנועות נוער יהודיות.

==ערים תאומות==
לעיר גלאזגו 8 ערים תאומות:

==קישורים חיצוניים==

* 
* 
* 
* 
קתדרלת מנגו הקדוש הבנויה בסגנון גותי.]]
* 

*
קטגוריה:סקוטלנד: ערי חוף
קטגוריה:סקוטלנד: ערים
כימים אחדים

כימים אחדים הוא הרומן השלישי של מאיר שלו. הספר יצא לאור בשנת 1994 במסגרת "ספריה לעם" של הוצאת עם עובד. מקור השם ב: . גם ספר זה, בדומה לספרים הקודמים שכתב שלו, נסב סביב ההוויה החברתית, החלוצית והחקלאית של התקופה שבטרם הקמת המדינה, של המתיישבים הראשונים במושבים, במושבות ובקיבוצים.

== כותרת הספר ==
כותרת הספר "כימים אחדים" רומזת לאנלוגיה אירונית בין סיפור יעקב המקראי וסיפורו של יעקב שיינפלד, אחד מגיבורי הרומן של מאיר שלו, אך לא רק לכך. שיינפלד עצמו מעיד בלשונו השבורה: (עמ' 214).<ref></ref>

== עלילה ==
הרומן מספר על אהבתם של שלושה גברים לאישה אחת, יהודית, אימו של מספר הסיפור, זיידה. מקום ההתרחשות הוא כפר קטן בשם הדמיוני 'כפר דוד' בעמק יזרעאל, טרם הקמת המדינה ובמהלך שנותיה הראשונות. העלילה מתפרסת על פני כשלושים שנים, משנות העשרים ועד שנות החמישים.

עלילת הספר אינה בנויה בסדר כרונולוגי אלא נעה בין העבר להווה כל הזמן, מה שיוצר פערי מידע הנפערים ומתמלאים תמידית, כך שהעלילה נחשפת לקורא בכל פעם ברבדים שונים ומתפתחת תמיד. כמו בספריו הקודמים, מאיר שלו מתחיל את סיפוריו ברמזים ומותיר את קוראיו עם סימני שאלה, שאותם הוא פותר לאט לאט לאורך השנים והסיפור. עם שינויי הזמן כך משתנה גם זווית ההסתכלות של הקורא ושל המספר גם יחד.

הדמויות המרכזיות הן:
* יהודית – גיבורת הסיפור.
* זיידה (ביידיש: סבא) – בנה של יהודית, מספר הסיפור.
* אוהביה:
** משה רבינוביץ – איכר אלמן, כביר כוח ושתקן;
** גלוברמן – סוחר בקר גס רוח;
** יעקב שיינפלד – מומחה לבישול, תפירה, חיזור וריקוד שהקדיש את חייו ליהודית.
סביב הדמויות המרכזיות ישנן דמויות משניות, סיפורים קטנים ואנקדוטות למיניהן. הסופר יוצר עולם חם ואנושי תוך כדי כתיבה קלילה, מלאת הומור וחכמת חיים.

==תרגומי הספר==
הספר תורגם לאנגלית בידי ברברה הרשב. בשמו של הספר חלו שינויים והוא יצא לאור תחת שני שמות שונים באנגלית - "ארבע ארוחות" שם המתאר את המוטיב המרכזי שמקדם את העלילה בספר וכן "אהבותיה של יהודית" על שם אמו של גיבור הסיפור ואחת מן הדמויות המרכזיות של הספר.

הספר תורגם לשפות אנגלית, גרמנית, הולנדית, צרפתית, איטלקית, ספרדית, פורטוגזית, יוונית, נורווגית, טורקית, סלובקית, הונגרית, בולגרית ורוסית.

==עיבודים לספר==
* הספר הופק כמחזה בידי תיאטרון מיקרו הירושלמי. המנהלת האומנותית של התיאטרון, אירינה גורליק עיבדה וביימה את המחזה על פי הספר.
* בנובמבר 2021 העלה התיאטרון הקאמרי מחזה על פי הספר בהמחזתו ובבימויו של חנן שניר.<ref></ref>
* עיבוד קולנועי לספר צולם בשנים 2022–2023 בסיציליה ובישראל, בבימוי גווידו קייסה ובכיכובם של מילי אביטל ומוני מושונוב.

== לקריאה נוספת ==
* . 

==קישורים חיצוניים==

* [http://www.am-oved.co.il/page_1272 כימים אחדים] באתר הוצאת עם עובד
* אברהם כהנא, [https://sites.google.com/site/pninim77/999/5551 אהבת שלושה וארבעה - דברים על "כימים אחדים" / מאיר שלו], באתר "פניני ספרות"
* 

==הערות שוליים==

קטגוריה:ספרי 1994
קטגוריה:ספרי מאיר שלו
קטגוריה:רומנים בעברית
קטגוריה:ספרי ספריה לעם
קטגוריה:רומנים היסטוריים
פוטוגרמה

לימונים שהונחו ישירות על נייר צילום]]
פוטוגרמה של מספר חפצים
פוטוגרמה היא תמונה הנוצרת על ידי חשיפת נייר או סרט צילום לאור. צילום הוא אומנם סוג נפוץ של פוטוגרמה, אך ניתן ליצור פוטוגרמות גם שלא באמצעות מצלמה, אלא על ידי הנחת חפצים על נייר רגיש לאור. כאשר האזורים הבלתי־מכוסים נחשפים לאור הם משחירים וכך נוצר תשליל של החפץ המונח.

==ראו גם== 
* שדוגרמה
* צילום קירליאן

==קישורים חיצוניים==

* 

קטגוריה:טכניקות צילום
קטגוריה:טכניקות אמנותיות
רה

<div class="noprint toccolours" style="clear: left; margin: 0 0 1em 1em; font-size: 90%; text-align: left; float: left;">
<div style="float: left; margin-left: 5px;">Icon of loudspeaker</div>
<div align=right style="font:15px;font-weight:bold">
לחצו להשמעת התו רה
</div>
</div>
מפתחות שונים, משמאל לימין - מפתח סול, מפתח דו, מפתח פה]]
התו רה במקלדת 88 קלידים

התו רה הוא תו בסולם הצלילים, המסומן גם באות D. תדירותו באוקטבה הראשונה היא 295 הרץ. במספור עממי הוא השני בסולם התווים.

==רה דיאז==
התו רה דיאז הוא תו הגבוה מרה בחצי טון והוא מסומן ב-#D.

==רה במול== 
התו רה במול הוא תו הנמוך מרה בחצי טון והוא מסומן ב-Db.

==הסולם רה מז'ור==
הסולם רה מז'ור הוא הסולם המז'ורי המתבסס על התו רה. התווים בסולם הם: רה, מי, פה דיאז, סול, לה, סי, דו דיאז ורה.

==סולם רה מינור ==
הסולם רה מינור הוא הסולם המינורי המתבסס על התו רה. התווים בסולם הם: רה, מי, פה, סול, לה, סי במול, דו, רה.

==אקורד רה מז'ור==
האקורד רה מז'ור הוא אקורד מז'ורי שצליל הבס שלו הוא רה. התווים באקורד הם רה, פה דיאז, ולה. האקורד מסומן באות D. אפשר למצוא את האקורד בסולמות רה מז'ור בתור טוניקה, סול מז'ור או סול מינור בתור דומיננטה ולה מז'ור בתור סובדומיננטה.

==אקורד רה מינור==
האקורד רה מינור הוא אקורד מינורי שצליל הבס שלו הוא רה. התווים באקורד הם רה, פה, ולה. האקורד מסומן באות Dm. אפשר למצוא את האקורד למשל בסולמות רה מינור בתור טוניקה, ובלה מינור בתור דרגה רביעית.

==קישורים חיצוניים==

קטגוריה:תווים
מי

<div class="noprint toccolours" style="clear: left; margin: 0 0 1em 1em; font-size: 90%; text-align: left; float: left;">
<div style="float: left; margin-left: 5px;">Icon of loudspeaker</div>
<div align=right style="font-size:15px;font-weight:bold">
לחצו להשמעת התו מי
</div>
</div>
התו מי במפתחות השונים. משמאל לימין - מפתח סול, מפתח דו, מפתח פה
305px
מי הוא תו בסולם הצלילים, שמסומן גם באות E. תדירותו באוקטבה הראשונה היא 330 הרץ. במספור עממי נחשב כתו השלישי בסולם התווים.

==מי דיאז==
מי דיאז הוא התו המוגבה בחצי טון ממי ומסומן ב-♯E. מבחינת גובה אבסולוטי, בכיוון מושווה, התו שווה לצליל פה אך הוא שונה ממנו מבחינת איות – כך למשל טון מוביל בסולם פה דיאז מינור יהיה מי דיאז ולא פה בֶּקָר. בכלים בעלי אינטונציה גמישה קיים הבדל בין הצלילים והצליל מי דיאז בסולם פה דיאז מינור יהיה נמוך יותר (במרבית סוגי הכוונון) מהצליל פה בסולם לה מינור, למשל.

==מי במול==
מי במול הוא התו המונמך ממי בחצי טון והוא מסומן ב-♭E.

==סולם מי מז'ור==
הסולם מי מז'ור הוא הסולם המז'ורי המתבסס על התו מי. התווים בסולם הם: מי, פה דיאז, סול דיאז, לה, סי, דו דיאז, רה דיאז ומי.

==סולם מי מינור==
הסולם מי מינור הוא הסולם המינורי המתבסס על התו מי. התווים בסולם הם: מי, פה דיאז, סול, לה, סי, דו, רה ומי.

==אקורד מי מז'ור==
האקורד מי מז'ור הוא אקורד מז'ורי שצליל הבס שלו הוא מי. התווים באקורד הם מי, סול דיאז, וסי. האקורד מסומן באות E. אפשר למצוא את האקורד בסולמות מי מז'ור בתור טוניקה, לה מז'ור בתור דומיננטה וסי מז'ור בתור דרגה רביעית.

==אקורד מי מינור==
האקורד מי מינור הוא אקורד מינורי שצליל הבס שלו הוא מי. התווים באקורד הם מי סול וסי. האקורד מסומן בEm. אפשר למצוא את האקורד בסולמות: מי מינור בתור טוניקה, ובסי מינור בתור דרגה רביעית.

==קישורים חיצוניים==

קטגוריה:תווים